|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. március 17 - ei rendes**

**ülésére**

|  |  |
| --- | --- |
| **Tárgy:** | Javaslat a 2025. évi Nyílászáró Felújítási Pályázat kiírására magánszemélyek részére |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II. 19.) önkormányzati rendeletben a „7305 Központilag kezelt kerület-fejlesztési pályázatok és feladatok” címen a „Nyílászáró felújítási pályázatok és feladatok” soron 75.000.000,- Ft került megállapításra.

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (*a továbbiakban: Bizottság*) jogosult a magánszemélyeknek nyújtható nyílászáró-felújítási támogatásról szóló 46/2015. (XII. 18.) önkormányzati rendeletének 3.§ (1) bekezdése alapján a pályázat kiírására *(a pályázati kiírás és az 1-6. mellékletek a határozati javaslat mellékletét képezik).*

A Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzatának IV. Rész 3.3.8. pontjában meghatározottak alapján a pályázatokat koordináló Főépítészi és Vagyongazdálkodási Iroda elkészítette a 2025. évi nyílászáró pályázati kiírás tervezetét, mely – a szükséges mellékletekkel együtt – jelen előterjesztéshez csatolásra került.

Fentiek alapján kérjük az alábbi határozati javaslat, a Pályázati kiírás-tervezet (és mellékletei) elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …/2025. (III.17.) határozata a 2025. évi nyílászáró felújítási pályázat kiírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata Képviselő-testületének a magánszemélyeknek nyújtható felújítási támogatásról szóló 46/2015. (XII.18.) önkormányzati rendeletben kapott felhatalmazás alapján a *„2025. évi nyílászáró felújítási pályázati kiírás”* pályázatot a határozat mellékletét képező Pályázati Kiírásnak és mellékleteinek megfelelően jóváhagyja.
2. Felkéri a Polgármestert, hogy gondoskodjon a *„2025. évi nyílászáró felújítási pályázati kiírás”* című pályázat, és a benyújtáshoz szükséges mellékletek megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Niedermüller Péter polgármester

**Határidő:** 1. pont tekintetében 2025. március 17.

1. pont tekintetében 2025. március 31.

Budapest, 2025. március 03.

dr. Veninger Gyula Nándor

irodavezető

Határozati javaslat mellékletei:

2025. évi Nyílászáró Felújítási Pályázati Kiírás

1. melléklet: Jelentkezési adatlap
2. melléklet: Nyílászáró adatlap
3. melléklet: Tulajdonosi hozzájáruló nyilatkozat
4. melléklet: Támogatási szerződés – tervezet
5. melléklet: Nyilatkozat a helyi önkormányzattal szemben fennálló köztartozásról
6. melléklet: Nyílászáró adatlap