|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. március 17 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntésről a Bp. VII. ker. Akácfa u. 42-48. sz. alatti Vásárcsarnok 200 nm közös használatú terület alkalmi vásár (Középkori forgatag) céljára történő használati megállapodás megkötése tárgyában |

**Készítette:**

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Hantos Vivien Barbara e.v. (székhely:  2500 Esztergom, Révész Béla u. 4.; adószám: 56706235-1-31; nyilvántartási szám: 58335662 – **1. sz. melléklet**) „II. Belvárosi Historikus és Népi Vásári Forgatag” néven zenés hagyományőrző vásárt szeretne megvalósítani Erzsébetvárosban (**2. sz. melléklet**). A rendezvény fő célja a VII. kerület és a Belváros, Klauzál téri Vásárcsarnok kulturális, közösségi életének fellendítése, a közösségépítés. A rendezvényen kézműves termékeket szeretne árusítani, kiegészítve középkori viselet- és életmódbemutatókkal és világzenei aláfestéssel.

A tervezett program helyszíne a Klauzál Téri Vásárcsarnok (1072 Budapest, Klauzál tér 11.) földszintje.

A program tervezett időpontja: 2025. április 12. napján 15:00 és 21:00 óra között.

Hantos Vivien Barbara e.v. a fenti projekt megvalósítása érdekében használati szerződés megkötését kezdeményezte a Klauzál Téri Vásárcsarnok földszintjén a közös használatú területen összesen 200 m2 alapterületű részre vonatkozóan.

A használati díj összege a földszinten összesen 200 m2 terület használati díja 200,- Ft+ÁFA/m2 (összesen 40.000,- Ft + ÁFA).

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III. 31.) önkormányzati rendelete 1.§ (2) bekezdése szerint *„1.§ (2) A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2025. (III.17.) határozata a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Nonprofit Kft. mint Üzemeltető, és Hantos Vivien Barbara e.v. mint Használó közötti, a Klauzál Téri Vásárcsarnok földszintjén található közös használatú részre vonatkozó használati megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Nonprofit Kft. mint Üzemeltető, és Hantos Vivien Barbara e.v. mint Használó közötti, a Klauzál Téri Vásárcsarnok földszintjén a közös használatú területen összesen 200 m2 alapterületű részre vonatkozó megállapodás megkötéséhez az alábbi feltételekkel:

* a használat célja: „II. Belvárosi Historikus és Népi Vásári Forgatag” zenés hagyományőrző vásár megrendezése
* a használati időpontja: 2025. április 12. napján 15:00 és 21:00 óra között
* A terület használati díja: 200,- Ft+ÁFA/m2 (összesen 40.000,- Ft + ÁFA).

**Felelős:** Niedermüller Péter polgármester

**Határidő:** a határozat kérelmező általi kézhezvételét követő 30 nap

Budapest, 2025. március 5.

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

**Mellékletek:**

1. melléklet: Hantos Vivien Barbara egyéni vállalkozói nyilvántartási lap

2. melléklet: ajánlattételi levél