|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. március 17 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntésről a Bp. VII. ker. Akácfa u. 42-48. sz. alatti földszinti 007. sz. asztal árusítóhelyként való éves használatba adása tárgyában |

**Készítette:**

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Ezúton előterjesztem a PRIMA VEGA Korlátolt Felelősségű Társaság (székhely: 1074 Budapest, Dohány utca 16-18. 5. em. 2., cégjegyzékszám: 01-09-298805, adószám: 25526082-2-42, képviseli: Földi Katalin ügyvezető, a továbbiakban:Társaság/Helyhasználó) helyhasználó ajánlatát **(2. sz. melléklet)** a Budapest VII. kerület, Akácfa u. 42-48. sz. alatt található Klauzál téri Vásárcsarnok 007. megjelölésű földszinti asztal használata vonatkozásában.

A Társaság főtevékenysége zöldség-gyümölcs kiskereskedelem, szörpök, aszalt gyümölcs, méz, lekvár, savanyúság, olajos magvak, tojás, bab félék, hungaricumok, ajándéktárgyak árusítása.

A Társaság a 006., 008., 021. és 023. sorszámú asztalok árusítóhelyként való használata, továbbá 3 m2 alapterületű közös használatú rész vonatkozásában a144/2025. (II.17.) PKB határozat (**3. sz. melléklet**) alapján helyhasználati szerződéssel rendelkezik 2026.03.15. napjáig **(4. sz. melléklet)**. A Társaság árusítóhelyét további 1 asztallal kívánja növelni.

A 007. megjelölésű asztal helyhasználati díja: 200.000,-Ft + ÁFA/asztal/ év

A 145/2025. (II.17.) PKB határozattal a Bizottság hozzájárult ahhoz, hogy a PRIMA VEGA Korlátolt Felelősségű Társaság a 006., 008., 021. és 023. sorszámú asztalok és 3 m2 alapterületű közös használatú részre vonatkozó használati szerződés alapján fennálló fizetési kötelezettségének 4 részletben tegyen eleget (**5. sz. melléklet**). A Társaság kérelmezte a 007. számú asztalra vonatkozó használati díj részletekben történő fizetésének engedélyezését is.

A Bizottság döntési hatáskörét a Budapest Főváros VII. kerület Erzsébetváros Önkormányzatának tulajdonában lévő piacokról szóló Budapest Főváros VII. kerület Erzsébetváros Önkormányzat Képviselő- testületének 9/2015. (III.31.) önkormányzati rendelete alapozza meg:

*„1.§ (2) A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

*„5.§ (1b) A Klauzál Csarnok területén vendéglátói asztal 1 éves határozott időre adható bérbe.”*

*„5.§ (3a) Vendéglátói asztal bérlése esetén a vendéglátói asztalért fizetendő bérleti díj magában foglalja az*[*5. § (3) bekezdés*](https://or.njt.hu/eli/735704/r/2015/9#SZ5.@BE(3))*ében meghatározott költségeket.”*

Kérem a tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslat**

**I.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának …../2025. (III.17.) határozata a Bp. VII. ker. Akácfa u. 42-48. sz. alatti 007. megjelölésű földszinti asztalra vonatkozó helyhasználati szerződés megkötése tárgyában**

Budapest Főváros VII. kerület Erzsébetváros Önkormányzat Képviselő-testületének Pénzügyi és Kerületfejlesztési Bizottsága úgy dönt, hogy hozzájárul az Önkormányzat 100%-os tulajdonában álló Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnok földszintjén található 007. megjelölésű asztalnak a PRIMA VEGA Korlátolt Felelősségű Társaság (székhelye: 1074 Budapest, Dohány utca 16-18. 5. em. 2., adószáma: 25526082-2-42., képviseli: Földi Katalin ügyvezető) részére történő használatba adásához az alábbi feltételek mellett:

Az asztal megjelölése: földszint 007.

Üzleti profil: zöldség és gyümölcs, szörpök, asztalt gyümölcs, méz, lekvár, savanyúság, olajos magvak, tojás, bab félék, hungaricumok, ajándéktárgyak árusítása

Bérleti jogviszony időtartama: 1 év határozott idő 2025.03.18. napjától 2026.03.15. napjáig

Helyhasználati díj: 200.000,-Ft + ÁFA **/**év

**Felelős:** Niedermüller Péter polgármester

**Határidő:** 2025. március 18.

**II.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának …../2025. (III.17.) határozata a Bp. VII. ker. Akácfa u. 42-48. sz. alatti 007. megjelölésű földszinti asztalra vonatkozó helyhasználati szerződés alapján fizetendő helyhasználati díj részletekben történő megfizetésének engedélyezése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul ahhoz, hogy az Önkormányzat 100%-os tulajdonában álló Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnok földszintjén található 007. megjelölésű asztalra vonatkozó helyhasználati díj fizetési kötelezettséget a PRIMA VEGA Korlátolt Felelősségű Társaság (székhelye: 1074 Budapest, Dohány utca 16-18. 5. em. 2., adószáma: 25526082-2-42., képviseli: Földi Katalin ügyvezető) az alábbiak szerint részletekben fizesse meg:

* 50.000,- Ft + ÁFA (azaz ötvenezer forint + ÁFA) 2025. április 30. napjáig
* 50.000,- Ft + ÁFA (azaz ötvenezer forint + ÁFA) 2025. június 30. napjáig
* 50.000,- Ft + ÁFA (azaz ötvenezer forint + ÁFA) 2025. augusztus 31. napjáig
* 50.000 Ft,- + ÁFA (azaz ötvenezer forint + ÁFA) 2025. október 31. napjáig

**Felelős:** Niedermüller Péter polgármester

**Határidő:** 2025. március 18.

Budapest, 2025. március 5.

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság ügyvezetője

Mellékletek:

1. melléklet – Prima Vega Kft. cégkivonat

2. melléklet – Prima Vega Kft. ajánlati levél

3. melléklet – 144/2025. (II.17.) PKB határozat

4. melléklet – Prima Vega Kft. 4 asztalra vonatkozó szerződése

5. melléklet – 145/2025. (II.17.) PKB határozat